Lapset auringon alla

Lapset auringon alla on Miki Liukkosen vuonna 2013 ilmestynyt romaani. Se on Liukkosen esikoisromaani, jota ennen häneltä oli ilmestynyt kaksi runokokoelmaa. Lapset auringon alla oli ehdolla Runeberg-palkinnon saajaksi. 

Romaani koostuu kahdesta osasta. Niistä ensimmäinen keskittyy ökyrikkaan Jonas Auerin elämään, jossa keskeisessä roolissa ovat nautintojen ohella erilaiset taidehankkeet. Hänen vierailullaan Keltaisen värin messuilla on merkittävä vaikutus kirjan tapahtumiin. Teoksen toisessa osassa puolestaan kerrotaan Auerin pojan Henry Guardueci-Auerin kasvutarina. Hän innostuu musiikista ja kiinnostuu lento-onnettomuudessa surmansa saaneen isänsä jättämästä perinnöstä sekä salaperäisestä uuszeniläisyydestä.

Lapset auringon alla sisältää viittauksia muun muassa Michel Houellebecqin kirjoihin. Siinä on myös metafiktiivisiä aineksia, joista eräs esimerkki on Auer-kertomuksen käsikirjoitukseen parannuksia peräänkuuluttava kustannustoimittaja.

Lähteet 

Suomalaiset romaanit
Vuoden 2013 kirjat
Miki Liukkonen